4. वकालत पेशे के व्यापक प्रभाव के कारण विश्व के अनेक प्रमुख देशों में, अधिवक्ताओं ने, अपने समाज और देश को नेतृत्व प्रदान किया है। भारत के आधुनिक इतिहास में अधिवक्ताओं की निर्णायक भूमिका रही है।आजादी की लड़ाई, और समाज सुधार, आदि सभी क्षेत्रों में वकीलों ने महत्वपूर्ण योगदान दिया है।कानपुर के राय बहादुर विक्रमाजीत सिंह अधिवक्ताओं की उसी परंपरा में थे।उन्होंने वकालत के अलावा राजनीति, समाज और संस्कृति के क्षेत्र में भी योगदान दिया था। उनके द्वारा स्थापित किए गए ‘ब्रह्मावर्त सनातन धर्म महामंडल’ द्वारा बी.एन.एस.डी.कॉलेज की स्थापना की गई थी जहां का मैं विद्यार्थी रहा हूँ।इसी महामंडल ने ‘विक्रमा जीत सिंह सनातन धर्म’ कॉलेज की स्थापना भी की थी। इसी वर्ष फरवरी में मैंने उस कॉलेज के परिसर में स्थित विधि-भवन का लोकार्पण किया था जहां अधिवक्ताओं की अगली पीढ़ियाँ तैयार की जाएंगी।